Els veïns de Paterna ja poden sol·licitar el Xec-Bebè
28/06/2016

# Els veïns de Paterna ja poden sol·licitar el Xec-Bebè

[![Cheque bebé](/images/noticias/2016/06/cheque-bebe.jpg)](/images/noticias/2016/06/cheque-bebe.jpg)

28.06.2016

Des de l'1 de gener fins avui, l'Ajuntament de Paterna té registrats 319 naixements

Els veïns i veïnes de Paterna poden sol·licitar a partir de demà dimecres, 29 de juny el Xec-Bebè a l'Ajuntament. Després de publicar-se hui en el Butlletí Oficial de la Província (BOP) de l'edicte d'aquesta convocatòria d'ajudes municipals, totes aquelles famílies paterneres que tinguen, adopten o acullen a un nou fill/a des de l'1 de gener fins al 31 de desembre de 2016 poden acollir-se a aquesta subvenció, que té un import de 300 euros i és de caràcter universal.

Aquells que estiguen interessats a demanar el Xec-Bebè, hauran d’omplir una sol·licitud, que es pot descarregar de la web de l'Ajuntament de Paterna www.paterna.es o recollir en les oficines del SIAC, i presentar-la per Registre d'Entrada acompanyada de la documentació que indiquen les bases reguladores.

Una vegada registrada, l'Ajuntament avaluarà i verificarà el compliment dels requisits, resoldrà l'ajuda per decret i es posarà en contacte amb el beneficiari/a perquè passe a recollir els xecs. “Es tracta de 10 xecs per valor de 30 euros cadascun, que tindran una validesa de 4 mesos des de la seva emissió i que es podran canviar en els comerços locals adherits a aquesta iniciativa i que el seu llistat es lliurarà en mà a més d'estar publicat a la web municipal”, ha explicat la regidora de Comerç, Eva Pérez.

“Amb aquesta ajuda, l'equip de govern socialista volem reconèixer a les famílies paterneras l'important esforç econòmic que suposa el naixement/adopció i/o acolliment d'un nou fill/a i ajudar-los en aquests primers mesos i, al mateix temps, contribuir a promocionar i desenvolupar el comerç local”, ha assenyalat la regidora.

Pots sol·licitar el xec bebé en el següent [enllaç](https://sede.paterna.es/opensiac "Solicitud cheque bebé")